Diari Oficial de la Generalitat Valenciana


Sumari del DOGV 5545, del 29-06-2007 (2007/8210)

Informació pública de l'alternativa tècnica al programa d'actuació integrada del sector Montebello II de les Normes Subsidiàries de Planejament d'Algorfa (Alacant).
--------------------------------------------------------------------------------------------------------------------------------------------------------------------

### Dades del document

Número de DOGV
:   5545

Data del DOGV
:   29-06-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/8210


Data del document
:   14-06-2007

Organisme emissor
:   Orishas Trust, SLU

Tipus de document
:   Informació Pública

Descriptors 

:   * Algorfa
    * pla d'urbanisme

Informació pública de l'alternativa tècnica al programa d'actuació integrada del sector Montebello II de les Normes Subsidiàries de Planejament d'Algorfa (Alacant). [2007/8210]  
El Ple de l'Ajuntament d'Algorfa, en la sessió del dia 22 de març de 2007 va acordar establir la gestió indirecta per al desenrotllament del programa d'actuació integrada corresponent al sector Montebello II, sòl no urbanitzable comú del municipi d'Algorfa, acordar que regisquen les bases generals aprovades definitivament per mitjà d'ordenança i publicada en el Butlletí Oficial de la Província núm. 14, de data 18 de gener de 2007, i aprovar les bases particulars que regiran el concurs per a la selecció d'agent urbanitzador per gestió indirecta del programa d'actuació integrada per al desenrotllament de l'esmentat àmbit. L'anunci del concurs de programació va ser publicat en el Diari Oficial de la Unió Europea número S81, de 26 d'abril de 2007.   
La mercantil Orishas Trust, SL, ha formulat programa d'actuació integrada acompanyat d'alternativa tècnica, per al desenrotllament del sector SUZFT-3 Montebello II sòl no urbanitzable comú de les Normes Subsidiàries Homologades d'Algorfa.  
De conformitat amb els articles 134 i 126 de la Llei 16/2005, de 30 de desembre, de la Generalitat, Urbanística Valenciana, i l'article 293 del Reglament d'Ordenació i Gestió Territorial i Urbanística, es fa constar que els documents de l'alternativa tècnica sotmesos a informació pública són els següents: document d'integració territorial, pla parcial modificatiu, estudi de capacitat d'acollida i sostenibilitat ambiental del territori, estudi d'integració paisatgística, estudi de tràfic, estudis complementaris de mercat i projecte d'urbanització.   
Els documents es troben protocol·litzats en la notaria de Jorge Conde Ajado i Antonio Artero García, amb residència a Orihuela i amb domicili al carrer José Antonio, 4, CP 03737. De la mateixa manera, amb caràcter previ es troba depositada una còpia de l'esmentada documentació en l'Ajuntament d'Algorfa.   
En aplicació del que establix l'article 134 de la Llei 16/2005 i els seus concordants, se sotmet l'esmentada alternativa tècnica a informació pública per un termini d'un mes, comptat des de l'última publicació d'este anunci en el Diari Oficial de la Comunitat Valenciana. Durant este termini qualsevol persona podrà comparéixer en la notaria on es troba protocol·litzada l'alternativa, en dia hàbil, de 09.00 a 14.00 hores, per a obtindre còpia a càrrec seu de l'acta de protocol·lització dels esmentats documents o sol·licitar que se li exhibisca esta, així com formular al·legacions i suggeriments.  
Així mateix, es fa constar la possibilitat de consultar en l'Ajuntament d'Algorfa, en horari d'atenció al públic, les actuacions derivades de la documentació presentada, així com de presentar al·legacions per a la seua incorporació a aquelles en els termes de l'article 295 del Decret 67/2006, del Consell.  
Igualment, es fa constar que, prèviament a la publicació d'este anunci, i en compliment de l'article 134.4 de la Llei 16/2005, s'ha procedit a efectuar avís de l'inici del procediment a tots els titulars de drets afectats per l'actuació proposada que figuren en el Cadastre.   
Se significa que el present anunci es publica igualment a tots aquells titulars cadastrals o propietaris afectats que pogueren resultar desconeguts o les dades cadastrals dels quals que figuren en el Cadastre resultaren errònies, complint el que establix l'article 59.4 de la Llei de Règim Jurídic de l'administració Pública i del Procediment Administratiu Comú per als interessats que siguen desconeguts o amb domicili ignorat, sense perjuí que l'avís als dits titulars s'efectue addicionalment per mitjà de publicació en el Butlletí Oficial de la Província d'Alacant, segons el que disposa l'article 296.4 del Decret 67/2006, del Consell.  
Algorfa, 14 de juny de 2007.- En representació d'Orishas Trust, SLU: José Manuel Navarro Rodríguez.